laion/Wikipedia-Exotic huggingface dataset:
סוציולוגיה ישראלית

סוציולוגיה ישראלית הוא כתב עת ישראלי היוצא אחת לחצי שנה בשפה העברית. כתב העת נוסד בשנת 1998 על ידי החוג לסוציולוגיה ולאנתרופולוגיה באוניברסיטת תל אביב והוא מוקדש כולו למאמרים בנושאי סוציולוגיה. מטרת כתב העת היא לשמש במה למחקרים המנהלים שיח עם עבודות מתקדמות בסוציולוגיה העולמית, מתוך התייחסות למתרחש בישראל והפניית המבט אל חומרים מקומיים. בכתב העת ניתן למצוא מאמרים מדעיים, מתוך גישה פתוחה למגוון מתודולוגיות ותאוריות שונות. כתב העת כולל גם מסות ודיונים העוסקים בנושאים העומדים על סדר היום הסוציולוגי, וכן תגובות על מאמרים שהופיעו בחוברות קודמות. כתב העת כולל מדור ספרים, המציג מגוון חיבורים ביקורתיים על ספרים שזה עתה ראו אור והם עשויים לתרום להבנת המצב החברתי בישראל. כתב העת נתמך על ידי המכון למחקר חברתי והמכון לחקר החברה והכלכלה על שם דוד הורוביץ והאגודה הסוציולוגית הישראלית. אתר האינטרנט הרשמי של סוציולוגיה ישראלית אתר האינטרנט הרשמי של סוציולוגיה ישראלית
תפילת השל"ה

תפילת השל"ה היא תפילה שהובאה בספר שני לוחות הברית (של"ה), מאת הרב ישעיה הלוי הורוביץ אשר הביאה מ"אחד המדקדקים". תוכן התפילה הוא תפילת האבות על הבנים שיצליחו במעשיהם וימצאו זיווג כשר והגון. מקובל לכנות תפילה זו כתפילת "השל"ה", על אף שהשל"ה כתב שם שתפילה זו אינה פרי יצירתו, אלא של "אחד המדקדקים הדבקים בהשם". השל"ה לא פירט מיהו אותו מדקדק שחיבר תפילה זו, וישנם השערות שונות בדבר זהותו. יש שכתבו שמחבר התפילה הוא רבי שבתי סופר (מפרעמישלא), שכן אף בסדורו (סידור הרש"ס), נמצאה תפילה זו. אחרים דחו טענה זו, משום שנראה שתפילה זו נוספה בסידורו מאוחר יותר בעקבות דברי השל"ה. אחרים כתבו שמקור התפילה הוא מהמקובל רבי בנימין הלוי, שלדעתם אף חיבר את ספר חמדת ימים. הקדמון שחיבר התפילה לא פירט בדבריו זמן המועיל לאומרה, אך השל"ה שהביאה כתב ”וליבי אומר שעת רצון לתפילה זו בערב ראש חודש סיון, הוא החודש שבו ניתנה התורה, ואז נקראים בנים לה' אלוקינו”. עוד כתב השל"ה "וראוי ליישב בתענית ביום ההוא הוא ואשתו, ויתעוררו בתשובה ויתקנו כול ענייני הבית איסור והיתר וטומאה וטהרה וכל העניינים, ויתנו צדקה לעניים הגונים. ואם אפשר לבעל להתענות אז הפסקה מה טוב ומה נעים, ועל כל פנים יהיה תענית גמור ככל דיני תענית צבור". בפוסקים נחלקו בדין אמירת תפילה זו כשחל ערב ר"ח סיון בשבת, מאחר שאסור לבקש על צרכיו בשבת. יש שכתבו לאסור מטעם זה לאומרה בשבת. ויש שכתבו להתיר וטעמם הוא משום שבקשת צרכים רוחניים לא נאסרה בשבת. אחרים כתבו להקדים לאומרה בערב שבת. תפילת השל"ה, באתר ויקיטקסט תפילת השל"ה הקדוש - כולל הסבר על התפילה ועל הסגולה שלה באתר אשובה מסכת תמיד, פרק נר מצווה, ענייני תפילה. הערות יד רמה על ספר השל"ה, וכן כתב הרב מרדכי גנוט בעל לוח דבר בעתו באתר היברובוקס הרב קוסובסקי שחור, בספר אוצר חמדת הימים, באתר היברובוקס. באתר כיפה. קובץ בית הלל באתר היברובוקס. באתר יד מהרי"ץ בשם הרב יצחק רצאבי
תאוריית הפרסה

במדעי המדינה, תאוריית הפרסה (באנגלית: Horseshoe theory) טוענת כי בניגוד לתפיסה המקובלת, שלפיה השמאל הקיצוני והימין הקיצוני מאוד רחוקים בספקטרום הפוליטי, הם למעשה דומים זה לזה בדומה לאופן שבו קצות פרסה קרובות זו לזו. התאוריה מיוחסת לסופר הצרפתי ז'אן-פייר פיי. התאוריה מתחרה עם המוסכמה של מערכת השמאל והימין בפוליטיקה וכן הרצף הפוליטי המוכר. תומכי התאוריה מצביעים על כך שקיימים לכאורה קווי דמיון רבים בין השמאל הקיצוני לבין הימין הקיצוני. חלק מן ההשוואות מתמקדות בתמיכה באלימות ובגישה קיצונית חסרת פשרות, מאפיינים בולטים אצל שני קצוות הרצף הפוליטי. דוגמה בולטת להצדקת התאוריה היא ההשוואה בין אדולף היטלר לסטלין. השניים אמנם נקטו בגישות אידאולוגיות אשר לכאורה שונות זו מזו באופן קיצוני, אך היו מאוד דומים בכל הנוגע לאלימות חסרת מעצורים ולמשטר הטוטליטרי שאפיינו את גרמניה הנאצית ואת ברית המועצות בתקופתם. מבקרי התאוריה טוענים כי רבים משתמשים בביטוי תאוריית הפרסה ככשל לוגי בטיעונים (טיעון מן הבורות) ואומרים שלהיות מרכז פוליטי היא הדרך היחידה קדימה, ומסרבים להכיר בכך שהמרכז הפוליטי משתנה כל הזמן (חלון אוברטון).[דרוש מקור] שמאל וימין בפוליטיקה תרשים נולאן מדיה וקבצים בנושא תאוריית הפרסה בוויקישיתוף Encel, Frédéric; Thual, François (2004-11-13). "United States-Israel: A friendship that needs to be demystified". Le Figaro. Paris. אורכב מ-המקור ב-2007-09-30. נבדק ב-2009-02-13. Jean-Pierre Faye's famous horseshoe theory (according to which extremes meet) finds verification here more than in other places, and the two states of delirium often mingle and meet, unfortunately spreading beyond these extremist circles. But contrary to the legend deliberately maintained and/or the commonplace believed in good faith, Israel and the United States have not always been allies; on several occasions their relations have even been strained. ערך זה הוא קצרמר בנושא מדע המדינה. אתם מוזמנים לתרום לוויקיפדיה ולהרחיב אותו.
עונת 1989/1990 בלה ליגה

עונת 1989/1990 הייתה העונה ה-59 של לה ליגה שהיא הליגה הספרדית הבכירה בכדורגל. העונה החלה ב-2 בספטמבר 1989 והסתיימה ב-6 במאי 1990. הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17-18 השתתפו במשחקי המבחן עם קבוצות מליגת המשנה. מליגת המשנה עלו ראיו ואיקאנו, אלצ'ה, קאסטיון ומיורקה. ריאל מדריד זכתה בתואר וזאת בפעם ה-25 בתולדות המועדון וזאת הייתה הזכייה החמישית ברציפות. היא הצליחה לזכות בהסופר קאפ הספרדי תוך ניצחון על ברצלונה בסיכום מפגש כפול - 1:0, 4:1. זאת בפעם השלישית ברציפות. סלטה ויגו וראיו ואיקאנו ירדו לליגת המשנה בסוף העונה. טנריפה ומאלגה השתתפו במשחקי המבחן. כתוצאה מהם מאלגה ירדה ליגה. "פרס פיצ'צ'י" למלך השערים של העונה הוענק: הוגו סאנצ'ס (מקסיקו מקסיקו), ריאל מדריד, שכבש 38 שערים ב-35 משחקים. הוא זכה בתואר בפעם החמישית בקריירה. זאת הייתה הפעם הראשונה מאז עונת 1959/1960 כאשר פרנץ פושקש כבש מעל לשער בממוצע במהלך העונה. בסיום העונה הוא גם זכה בנעל הזהב האירופית. "פרס זאמורה" לשוער הטוב ביותר הוענק: חואן קרלוס אלבנדו (ספרד ספרד), ספורטינג חיחון, שספג 31 שערים ב-35 משחקים. הוא זכה בתואר בפעם השלישית בקריירה. פרס דון בלון הוענק על ידי העיתון דון בלון: הספרדי המצטיין: רפאל מרטין ואסקס (ספרד ספרד) הזר המצטיין: הוגו סאנצ'ס (מקסיקו מקסיקו) מאמן העונה: ג'ון טושאק (ויילס ויילס) נתונים מפורטים מאתר rsssf נתונים מפורטים מאתר bdfutbol
עונת 1990/1991 בלה ליגה

עונת 1990/1991 הייתה העונה ה-60 של לה ליגה שהיא הליגה הספרדית הבכירה בכדורגל. העונה החלה ב-1 בספטמבר 1990 והסתיימה ב-9 ביוני 1991. הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17-18 השתתפו במשחקי המבחן עם קבוצות מליגת המשנה. מליגת המשנה עלו ריאל בטיס, אספניול וריאל בורגוס. ברצלונה זכתה בתואר וזאת בפעם ה-11 בתולדות המועדון. היא זכתה גם בהסופר קאפ הספרדי תוך ניצחון על אתלטיקו מדריד בסיכום מפגש כפול - 1:0, 1:1. ריאל בטיס וקאסטיון ירדו לליגת המשנה בסוף העונה. קדיס וריאל סרגוסה השתתפו במשחקי המבחן. כתוצאה מהם שרדו והמשיכו לשחק בליגה הבכירה. "פרס פיצ'יצ'י" למלך השערים של העונה הוענק: אמיליו בוטרגניו (ספרד ספרד), ריאל מדריד, שכבש 19 שערים ב-35 משחקים. "פרס זאמורה" לשוער הטוב ביותר הוענק: אבל רסינו (ספרד ספרד), אתלטיקו מדריד, שספג 17 שערים ב-33 משחקים. פרס דון בלון הוענק על ידי העיתון דון בלון: הספרדי המצטיין: יון אנדוני גויקוצ'אה (ספרד ספרד) הזר המצטיין: ברנד שוסטר (גרמניה גרמניה) מאמן העונה: יוהאן קרויף (הולנד הולנד) נתונים מפורטים מאתר rsssf נתונים מפורטים מאתר bdfutbol
נתניאל פרידמן

נתניאל (נאט) דוּריף פרידמן (באנגלית: Nathaniel Dourif Friedman, נולד ב-6 באוגוסט 1977), הוא מתכנת ואיש עסקים יהודי אמריקאי, מנכ"ל גיטהאב סמנכ"ל במיקרוסופט, מייסד ומנכ"ל Xamarin ומייסד Ximian, יחד עם מיגל דה איקזה בשנת 1999, חברה שנרכשה על ידי נובל ב-2003. ב-1999, הוא קיבל בוגר במדעים במדעי המחשב ומתמטיקה מן המכון הטכנולוגי של מסצ'וסטס. ב-Novell, לאחר רכישת החברה שהקים, Ximian, פרידמן היה CTO בתחום קוד פתוח עד ינואר 2010. בשנת 2011 קנתה Attachmate את Ximian והכריזה על פיטורי מאות עובדים, כולל מרבית העובדים שתמכו במונו. לאור המהלך של Attachmate, עתיד התכנה היה בסכנה. חודש לאחר מכן, במאי 2011, פרידמן פרש והפך למנכ"ל של Xamarin, חברה חדשה שהקים יחד עם מיגל כדי להמשיך את הפרויקט. בפברואר 2016, Xamarin נרכשה על ידי Microsoft בסכום שהוערך בכחצי מיליארד דולר. כיום, פרידמן הוא מנכ"ל גיטהאב שירות אירוח מיזמי לקוד. מדיה וקבצים בנושא נתניאל פרידמן בוויקישיתוף אתר האינטרנט הרשמי של נתניאל פרידמן (באנגלית) נתניאל פרידמן, ברשת החברתית אקס (טוויטר) נתניאל פרידמן, ברשת החברתית LinkedIn "Ximian Founder Nat Friedman Leaves Novell". Linux Magazine Online. 8 בינואר 2010. נבדק ב-2010-03-07. {{cite news}}: (עזרה) Kirk St.Amant; Brian Still (2007). Handbook of Research on Open Source Software: Technological, Economic, and Social Perspectives. IGI Global. p. 595. ISBN 1-59140-999-3. "Xamarin". אורכב מ-המקור ב-2012-07-11. נבדק ב-2017-01-11.
ישעיהו (פירושונים)

האם התכוונתם ל... בתנ"ך: ישעיהו – בתנ"ך, נביא שפעל בממלכת יהודה באמצע תקופת בית ראשון ספר ישעיהו – אחד מספרי התנ"ך, מספרות הנביאים עליית ישעיהו – אחד מהספרים החיצוניים לתנ"ך מקומות: גבעת ישעיהו – מושב עובדים בעמק האלה אישים: ישראל ישעיהו-שרעבי – פוליטיקאי ישראלי ראובן ישעיהו – מנהיג קהילת יהודי אתיופיה ביתא ישראל בתקופת הכיבוש האיטלקי אישים ששמם הפרטי הוא ישעיהו אישים ששמם הפרטי הוא שייקה
גוגומוביל

גוגומוביל (גרמנית: Goggomobil) היא דגם של מכונית מיקרו שיוצרו בגרמניה על ידי יצרנית הרכב גלאס (Hans Glas GmbH) (אנ'), משנת 1955 עד 30 ביוני 1969. יוצרו 214,313 מכוניות, 66,511 אופניות, ו 3,667 טנדרים Transporter. ייצור נוסף ב-אוסטרליה בשנים 1957–1961 הסתכם בכ-5,000 יחידות. דגם הגוגומוביל דארט אשר יוצר ב-אוסטרליה על ידי חברת המכוניות האוסטרלית "Buckle Motors Pty Ltd" בין השנים 1959–1961, התבסס על דגם ה-"גוגומוביל" הגרמני. T Goggomobil סדאן - דגם T250, (מנוע 250 סמ"ק המפיק 10.1 כ"ס), ומשנת 1957 גם דגמי T300 ו T400 (מנועי 293 סמ"ק (11 כ"ס) ו- 392 סמ"ק (13.8 כ"ס). דגם T250 הוצג לראשונה בשנת 1954. TS Goggomobil קופה- הוצג בשנת 1957 עם מנועי 250, 300 ו- 400 סמ"ק TL Goggomobil ואן (Transporter) - הוצג בשנת 1956 בתחילת שנות ה-70 של המאה ה-20 חלקים של המכונית שולבו במכונית מדגם "AWS Shopper". מנוע 2 צילינדרים, מקורר אוויר 298 סמ"ק, המפיק 11 כ"ס 4 הילוכים ידניים מהירות מרבית - 75 קמ"ש אורך הרכב - 2,900 מ"מ רוחב - 1,260 מ"מ גובה - 1,310 מ"מ בסיס גלגלים - 1,800 מ"מ משקל - 415 ק"ג מנוע אחורי 2 צילינדרים, מקורר אוויר 298 סמ"ק, המפיק 13.6 כ"ס אורך הרכב - 2,910 מ"מ רוחב - 1,300 מ"מ גובה - 1,200 מ"מ בסיס גלגלים - 1,800 מ"מ מהירות מרבית - 85 קמ"ש תאוצה 0-80 קמ"ש - 27.9 שניות משקל - 420 ק"ג אורך הרכב - 2,910 מ"מ גובה - 1,695 מ"מ רוחב - 1,316 מ"מ מכוניות גוגומוביל יובאו לישראל על ידי "גוגו איסר". בשנת 1957 יובאו כמה עשרות מכוניות משומשות ממודל 1957. עד שנת 1962 יובאו כמה עשרות יחידות. מחירה של הגוגומוביל סדאן היה 2,600 ל"י. מכונית מיקרו גוגומוביל דארט גלאס גוגו PTV 250, PTV 400 ביסקווטר 100, 200 פרסומת בארץ לגוגומוביל גוגומוביל - Wheel גוגומוביל סדאן (1:52 דקות), יו-טיוב גוגומוביל קופה (1:29 דקות), יו-טיוב גוגומוביל (30:58 דקות), יו-טיוב גוגומוביל (16:29 דקות), יו-טיוב מדיה וקבצים בנושא גוגומוביל בוויקישיתוף פרופיל חברת המכוניות Buckle Motors Pty Ltd גוגומוביל - The Israel Motor Industry - תמונות ישראליות פרסומת היבואן לגוגומוביל
ברברה (פירושונים)

האם התכוונתם ל... ברברה – זמרת שאנסונים צרפתייה יהודייה ברברה הקדושה – קדושה נוצרייה בת המאה ה-3 ברברה (עיר) – עיר נמל בסומליה, הנמצאת בשטחה של סומלילנד ברברה (נפת עזה) – (בערבית: برْبره) היה כפר ערבי בנפת עזה המנדטורית (כיום דרומית לאשקלון) שנכבש במלחמת העצמאות האנה-ברברה – חברת הפקות אמריקאית של סרטי וסדרות אנימציה; הוקמה על ידי ויליאם האנה וג'וזף ברברה ברברה לונה (אנ') – שחקנית אמריקאית אישים ששמם הפרטי הוא ברברה סנטה ברברה (פירושונים) האי ברברה ברבי (פירושונים) ברברים
שיכון עליה

שיכון עליה, או שכונת עליה הוא שכונה הנמצאת בצפון מערב כפר סבא, ישראל. השכונה הוקמה בראשית שנות החמישים על ידי משרד העבודה במטרה לקלוט עולים מאירופה אחרי מלחמת העולם השנייה. השכונה היא שכונה מבוקשת מאוד בכפר סבא. לאחר הקמת מדינת ישראל, הוקם בכפר סבא שיכון שמטרתו הייתה לקלוט עולים מאירופה. השיכון הוקם על ידי משרד העבודה. בינואר 1950 סוכם להקים 500 יחידות דיור למען עולים חדשים בלבד. תחילה גרו בו רק יוצאי אירופה, אך במרוצת השנים השתנה אופי האוכלוסייה וכיום רוב התושבים הם עולי תימן. שמות הרחובות נקראו על שמות אנשי רוח, סופרים, משוררים ומנהיגים יהודיים מאירופה. בשנות השישים עלה מספר מקרי הפשע בקרב בני נוער וילדים. לאור כך, הוקם בשנת 1963 בית לזרוס. תחילה הוקמו פעילויות ספורט ולאחר מכן נוספה ספרייה, פעילויות חברתיות ועוד. בית לזרוס פועל גם היום. מספר שנים לאחר קום השכונה הוקם בה בית ספר שמנה כ-800 תלמידים מכל העיר. הוא שימש בנוסף למוסד חינוכי גם מוסד חברתי ומרכז נוער. בית הספר נסגר והתלמידים פוזרו בבתי ספר שונים בעיר. שיכון עליה מאופיין בבנייה נמוכה: בתים צמודי קרקע (קומה אחת או שתיים) או בבניינים בעלי שתי קומות. אבן עלייה בתים בשכונת עלייה מכולת עלייה שכונת עליה, כפר סבא, סרטון באדיבות מוזאון כפר סבא, עיריית כפר סבא, והטלוויזיה הקהילתית, יוטיוב. עדינה חכם, שיכון עליה בכפ"ס: אחרי העולים גם המחירים עלו, באתר ynet, 18 באוגוסט 2011
פארק כפר סבא

פארק כפר סבא, הקרוי על שם יצחק ולד, הוא הפארק הגדול ביותר בעיר כפר סבא. הוא ממוקם במזרח העיר בסמוך לאצטדיון לויטה. בגבולו המערבי הוא גובל ברחוב הר תבור; בגבולו המזרחי הוא גובל באצטדיון לויטה וברחוב המוביל; בגבולו הדרומי ברחוב ויצמן; בגבולו הצפוני ברחוב בן יהודה. לפארק שלוש כניסות: ממערב, ממזרח ומדרום. לאחר בניית הפארק הוא עבר הרחבה בחלקו הדרומי בשנת 2009. לחלקי הפארק שניבנו לפני ההרחבה קוראים שלב א' ולאלו שנבנו אחריה נקראים שלב ב'. לאורך כל הפארק מפוזרים פסלים של ניצן יואל אבידור, ספסלים ושבילי הליכה. משנת 2008 בה נפתח הפארק עד לשנת 2014 התקיים הטקס המרכזי של יום העצמאות בפארק, אך משנת 2015 הוא שב למרכז העיר. בשלב א' גן משחקים אשר בוצע על ידי האמן הד שמואלי. בגן מתקני שעשוע בצורת צב, ספינה, אוהלים אינדיאנים ועוד. בסמוך אליו בית קפה. בכניסה המערבית ממוקמת בריכה אקולוגית. בחלק המזרחי של הפארק ממוקם סקייטפארק. במדשאות של שלב א' ממוקם מגרש פטנק. בפארק ממוקם בין השאר מבוך שיחים, אזור מנגלים ופינת חי, בה מתקיימים טיפולים. בשלב ב' נבנה גן משחקים מיוחד מותאם לילדים ומבוגרים עם צרכים מיוחדים. הגן פתוח גם לקהל הרחב. בשלב ב' נמצא גם מגרש מיניפיץ', שולחנות טניס שולחן, אמפיתיאטרון, מגרש שחמט ומסלול אופניים אתגרי. נמצאת בו בשלבי פיתוח בריכת חורף. במקום נמצא בוסתן פרי לרווחת התושבים ובו שביל גפנים אשר הוקם להנצחת אביב משל, יליד כפר סבא אשר נסחף לים בעת טיול באינדונזיה בשנת 2019 . משפחתו נרתמה לחיפושים נרחבים במשך חודשים בים ,באוויר וביבשה, אך הוא לא אותר והוכר על ידי הרבנות כחלל שמקום קבורתו לא נודע. בפארק בוצעו מספר פרויקטים סביבתיים אשר מהווים אטרקציה למבקרים אך משמשים גם למטרות אקולוגיות: כיתת הפארק – בתוך הפארק הוקם מבנה בצורת כיפה גאודזית אשר בתוכו מתקיימת "כיתת הפארק" – מרכז לחדשנות בחקלאות עירונית אליו מגיעים תלמידי בתי ספר בעיר במהלך השבוע ומתנסים בפעילות חקלאית ובנושאים סביבתיים. לדוגמה: גידולים חקלאיים, מחזור מים, גידול דבורים. חלק מתוצרי הלימוד משמשים את העיר לאחר מכן. גינת מאביקים – גינה שנשתלו בה צמחים אשר מזמינים חרקים מאביקים ומאפשרים את קיומם במרחב העירוני. תינוקיית אבקועים – אבקוע הוא הצאצא של צב היבשה. בשיתוף פעולה עם עמותת "למען חיות הבר" הובאו אל הפארק אבקועים צעירים אשר אינם מפותחים דיים כדי לשרוד בתנאי הטבע העירוני. בתינוקיה האבקועים מקבלים מזון וטיפול עד שהם מגיעים לבשלות, ואז מועברים על ידי רשות הטבע והגנים למקום מתאים בטבע. בריכת החורף – מקווה מים בנפח של 1,100 קוב שמוזן אך ורק ממי גשמים. הבריכה מדמה את תנאי הגידול שהיו נפוצים בעבר בשרון, לפני התרחבות הבנייה והדיור. מקווה המים מאפשר מרחב מחיה למינים שונים של עופות, זוחלים ודו-חיים. הפארק מארח יוזמות קהילתיות שונות של חינוך ולמידה לכל הגילאים. מיזם קבע הוא "צומחים בפארק" – מיזם עבור אנשים עם חסמים תעסוקתיים בשיתוף עם עמותת "שכולו טוב". החניכים עובדים בתוך משתלה אשר נמצאת בפארק ורוכשים ניסיון תעסוקתי בתחום הגינון. פסל דג, פארק כפר סבא גן לבעלי מוגבלויות, פארק כפר סבא ספסלים בפארק כפר סבא פסל בפארק כפר סבא פארק כפר סבא טקס מרגש להסרת הלוט וקריאת פארק כפר סבא על שמו של יצחק ולד ז"ל, באתר www.kfar-saba.muni.il, ‏2023-05-16 חי פארק, באתר עיריית כפר סבא שביל אביב משל, באתר עיריית כפר סבא מפת הפארק אינסטגרם - כיתת הפארק דף הפייסבוק של כיתת הפארק גינת המאביקים באתר עיריית כפר סבא בריכת החורף באתר עיריית כפר סבא צומחים בפארק, באתר עיריית כפר סבא
כאב שריר מושהה

כאב שריר מושהה (באנגלית: Delayed onset muscle soreness, בקיצור: DOMS) הוא כאב שריר ונוקשות המורגשים במשך שעות עד ימים לאחר אימוני כושר גופני מאומצים. הכאב החזק ביותר מורגש 24 עד 72 שעות לאחר האימון, והוא נגרם כנראה כתוצאה מהתארכות יתר של סיבי השריר, הגורמת לפצעים מיקרוסקופיים (microtrauma). כאב זה זוהה והוגדר בשנת 1902 על ידי חוקר בשם תיאודור יו, מאוניברסיטת שארלוטסוויל. כאב שריר מושהה הוא אחד משני התסמינים של נזק לשריר הנגרם כתוצאה מפעילות גופנית. הסימפטום השני הוא כאב שריר חד (אנ'), המופיע במהלך פעילות גופנית או מיד אחריה. כאב שריר מושהה הוא כאב עמום. מצב זה שונה מכאבים חזקים מאוד, העלולים להעיד על תמס שריר (ראבדומיוליזיס), מצב שבו נהרסת מעטפת התאים בשריר, ומלווה בחולשה כללית, נפיחות ושתן אדום או כהה. כאב שריר מושהה מורגש ככאב עמום בשריר הפגוע, המלווה לעיתים קרובות עם רוך או קשיחות בשריר. הכאב מורגש בדרך כלל רק כאשר השריר נמתח או נלחץ, ולא מורגש כאשר הוא במנוחה. לרוב, עוצמת הכאב עולה ב-24 השעות הראשונות לאחר האימון, ולאחר מכן עולה ויורדת במשך מספר ימים, עד שבוע. כאב שריר מושהה נגרם על ידי פעילות גופנית המאריכה את השרירים תחת עומס (כיווץ אקסצנטרי). בדרך כלל תרגילים אחרים, כמו תרגילים איזומטריים (סטטיים) או אימון קונצנטרי (המקצר את השריר), אינם גורמים לכאב זה. כאב שריר מושהה פירושו שנגרם נזק לשריר, אך עוצמת הכאב איננה משקפת בהכרח את עוצמת הנזק שנגרם לשריר. כמו כן, אימון גופני מאומץ עלול לגרום לירידת כוח, טווח תנועה מופחת, ונפיחות בשריר. הוכח כי שינויים אלה מתפתחים באופן עצמאי ואינם קשורים לכאב. ניתן לצמצם את הסיכוי לכאב שריר מושהה על ידי אימון הדרגתי, במיוחד כאשר מתחילים תוכנית אימונים חדשה. על פי מספר מחקרים, תרגילי חימום לפני אימון ומתיחות לאחר אימון - אינם מונעים כאבי שריר, וחזרה מרובה על תרגילי מתיחות עלולה כשלעצמה לגרום לכאב. השימוש בביגוד המתאים לאימון גופני מפחית מעט את עוצמת הפציעה המיקרוסקופית בזמן האימון, ועשוי למנוע כאבי שריר. תזונה נכונה, הכוללת שתייה במידה מספקת, תורמת למניעת הכאב. מחקרים הראו הקלה בכאבים לאחר צריכה של כורכומין. לוויטמין C לא הייתה השפעה. בדרך כלל הכאב נעלם עד 72 שעות לאחר הופעתו, ואין צורך לטפל בו. פעילויות המגבירות את זרימת הדם לשריר עשויות לסייע במידת מה, בהן אימון גופני בעצימות נמוכות, עיסוי, מרחצאות חמים או ביקור בסאונה. טבילה במים קרים נמצאה כלא יעילה בהקלת כאבי שריר במחקר אחד, אך יעילה במחקר אחר. מניעת פציעות ספורט - כאבי שרירים מאוחרים כאבי שרירים לאחר פעילות גופנית הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ראובן ברודסקי

ראובן רודיאון ברודסקי (נולד ב-11 בינואר 1981) הוא במאי, מפיק, עורך וצלם דוקומנטרי ישראלי. ברודסקי נולד סנקט פטרבורג, ברית המועצות. בשנת 2000 עלה יחד עם הוריו, אשתו ובנו לישראל ולמד בבית הספר סם שפיגל לקולנוע ולטלוויזיה. לאחר העלייה לישראל התפרקו נישואיהם של הוריו במקביל להתפרקות נישואיו שלו. את תהליך התפוררותה ובנייתה מחדש של משפחתו בישראל תיעד ברודסקי במסגרת צילום "הום מובי", סרטו הראשון באורך מלא. במאי 2012 זכה הום מובי בפרס הסרט הטוב ביותר בפסטיבל דוקאביב. הסרט זיכה את ברודסקי גם בפרס הצילום. משפחתו של ברודסקי המשיכה להעסיקו גם ביצירת סרטו "שבעה ימים בסנט פטרסבורג". הסרט תיעד את ביקורם של ברודסקי ואמו ליזה אצל אחיו ליאוניד אשר חזר לרוסיה לאחר העלייה לישראל ובמשך מספר שנים הוגדר כעריק מצה"ל. שבעה ימים בסנט פטרסבורג השתתף אף הוא בפסטיבל דוקאביב בשנת 2015 וזכה בפרסים עבור העריכה והלחן המקורי של עדי רנדט כמו גם בציון לשבח. בנוסף, זכה הסרט גם בפרס הסרט התיעודי הטוב ביותר בתחרות פורום היוצרים הדוקומנטריים. בשנת 2015 ביים את סרט הטלוויזיה "הישראלים החדשים" בהשתתפותו של חיים יבין. הסרט שודר בערוץ 10, ובחן את השתלבות הדור הצעיר של העלייה הרוסית של שנות ה-90 בחברה הישראלית. בשנת 2016 ביים את הסרט ממלכת עדני שעסק בקבוצת הכדורגל הפועל מרמורק ברחובות ושודר בערוץ yes דוקו. בשנת 2017 צילם את סרטה של הלית לוי שמנה. בשנת 2018 ביים את הסרט לבדיתי - האגדה על מרים ילן-שטקליס, הפרק ה-12 במיזם העברים אשר זכה לציון לשבח במסגרת פסטיבל חיפה ה-34. ב-2024 עלתה לשידור ביס דוקו הסדרה בלב התביעה העוסקת בפרקליטים פליליים במחוז ירושלים, אותה יצר, בה הוא משמש במאי, צלם ועורך תוכן ראשי. ראובן ברודסקי חי ברמת גן עם אשתו נועם ובנותיהם. בנו הבכור דניאל, נולד מנישואיו הראשונים. מדיה וקבצים בנושא ראובן ברודסקי בוויקישיתוף ראובן ברודסקי, ברשת החברתית פייסבוק ראובן ברודסקי, במסד הנתונים הקולנועיים IMDb (באנגלית) ראובן רודיאון ברודסקי מתארח אצל לונדון וקירשנבאום, youtube 6.1.15 ריאיון עם ראובן ברודסקי בתוכנית "לונדון את קירשנבאום" ב 15.6.15 לקראת שידור הסרט "7 ימים בסנט פטרסבורג" ב-yes דוקו, סרטון באתר יוטיוב עידו דוד כהן, ראובן ברודסקי, במאי "בלב התביעה": "אני רואה ברפורמה של מיקי זוהר אתגר ולא רק איום", באתר הארץ, 14 ביולי 2024 נירית אנדרמן, הזוכה בדוקאביב: "Home Movie" של ראובן ברודסקי, באתר הארץ, 9 במאי 2012 נירית אנדרמן, "עד קצה הזריחה" זכה בפרס הסרט הישראלי הטוב ביותר בדוקאביב, באתר הארץ, 13 במאי 2015 רוית הכט, חיים יבין מציג: שירת הברבור של הגבר האשכנזי, באתר הארץ, 2 בינואר 2015 גילי איזיקוביץ, סיפור הפרוורים גרסת רחובות, באתר הארץ, 17 בפברואר 2016 אריאנה מלמד, הסרט "לבדיתי" לא מצליח לפענח את קסם יצירתה של מרים ילן־שטקליס, באתר הארץ, 3 בנובמבר 2018
שברולט בל אייר

שברולט בל אייר (באנגלית: Chevrolet Bel Air) היא מכונית נוסעים גדולה שיוצרה בשנים 1950–1980 בחטיבת שברולט של יצרנית הרכב האמריקנית ג'נרל מוטורס. הדגם שברולט בל אייר הוצג ב-8 דורות: דור 1 - 1950–1954 דור 2 - 1955–1957 דור 3 - 1958 דור 4 - 1958–1960 דור 5 - 1961–1964 דור 6 - 1965–1970 דור 7 - 1971–1975 דור 8 - 1977–1981 בקנדה בלבד משנת 1953 הגיעו דגמי השברולט בל אייר מצוידים בהגה כח ובלמי כוח. סגנון הגוף של הווקסהול ויקטור שיוצר על ידי חברת ווקסהול הבריטית לבית ג'נרל מוטורס (שנת 1957), נלקח מהשברולט בל אייר דור שני, שיוצר בין השנים 1955–1957. (1950–1954) גרסת 2 דלתות גרסת 2 דלתות קופה גרסת 2 דלתות קבריולה גרסת 2 דלתות סדאן גרסת 4 דלתות סטיישן מנוע 6 צילנדרים המפיק 92 כ"ס תיבת הילוכים 3 מהירויות - ידנית תיבת הילוכים 2 מהירויות, אוטומטית משקל 1,453 ק"ג מחיר בארצות הברית - 1,741 דולר לדגם הבסיסי (1955–1957) גרסאות 2 דלתות, 4 דלתות, 2 דלתות קבריולה, 2 דלתות סטיישן, 4 דלתות סטיישן מנוע 3,500 סמ"ק, מנוע 3,900 סמ"ק, מנוע 4,340 סמ"ק 8 צילינדרים v, המפיק 162 כ"ס, ו-180 כ"ס, מנוע 4,640 סמ"ק 8 צילינדרים v, המפיק 211 כ"ס תמסורת 2 מהירויות אוטומטית משקל 1,558 ק"ג משנת 1955 מזוג אוויר כאופציה הרכבה מקומית: אוסטרליה, קנדה, ניו זילנד, ודרום אפריקה (1958) גרסאות 2 דלתות, 2 דלתות קופה, 4 דלתות מנוע 3,900 סמ"ק, 8 צילינדרים v המפיק 145 כ"ס מנוע 5,700 סמ"ק, 8 צילינדרים v המפיק 250 - 315 כ"ס (1958–1960,) יוצרו 447,100 יחידות גרסאות 2 דלתות, גרסאות 2 דלתות קופה, 4 דלתות סדאן מנוע 3,900 סמ"ק, 8 צילינדרים v תמסורת 3 מהירויות - ידנית תמסורת 4 מהירויות - ידנית בסיס גלגלים - 3,000 מ"מ אורך הרכב - 5,400 מ"מ (1961–1964) גרסאות 2 דלתות, 2 דלתות קופה, 4 דלתות סדאן מנוע 3,800 סמ"ק, 3,900 סמ"ק, 5,400 סמ"ק, 5,700 סמ"ק בסיס גלגלים - 3,000 מ"מ אורך הרכב - 5,320 מ"מ (1965–1970) מנוע 3,800 סמ"ק - 7,000 סמ"ק אורך הרכב - 5,450 מ"מ (מודל 1968) מהירות שיא - 169 קמ"ש (1971 -1975) מנוע 3,500 סמ"ק 8 צילינדרים v, מנוע 4,000 סמ"ק, 8 צילינדרים v, מנוע 4,500 סמ"ק 8 צילינדרים v. (1976–1981) - יוצר בארצות-הברית ובקנדה. מנוע 2,500 סמ"ק - 4,000 סמ"ק, 6 צילינדר v תמסורת 3 מהירויות טורבו - אוטומטית שברולט בל אייר 1954, מבט מבפנים שברולט בל אייר 1955 שברולט בל אייר 1956, מבט מבפנים שברולט בל אייר, 1956 שברולט בל אייר, 1958 שברולט בל אייר, 1958 שברולט בל אייר 2 דלתות, 1963 שברולט בל אייר, סטיישן, 1964 שברולט בל אייר 2 דלתות, 1965 מבט מבפנים שברולט בל אייר 1965 שברולט בל אייר, 1966 שברולט בל אייר, סטיישן, 1966 שברולט בל אייר, 1971 - ניידת משטרה שברולט שברולט נומד פרסומת לשברולט בל אייר 1956 (2:42 דקות), יו-טיוב שברולט בל אייר (2:41 דקות), יו-טיוב שברולט בל אייר (13:45 דקות), יו-טיוב שברולט בל אייר, 2 דלתות (17:51 דקות), יו-טיוב שברולט בל אייר, 1956 (14:43 דקות), יו-טיוב שברולט בל אייר 1956 (2:06 דקות), יו-טיוב שברולט בל אייר (2:54 דקות), יו-טיוב שברולט בל אייר, 1956 (4:47 דקות), יו-טיוב שברולט בל אייר, 1956 (12:26 דקות), יו-טיוב שברולט בל אייר (3:27 דקות), יו-טיוב מדיה וקבצים בנושא שברולט בל אייר בוויקישיתוף שברולט בל אייר 1958 חונה ליד בנין עיריית תל אביב צילם : וילם ון פול מדריך ישראל 1962 - The Israel Motor Industry
עונת 1991/1992 בלה ליגה

עונת 1991/1992 הייתה העונה ה-61 של לה ליגה שהיא הליגה הספרדית הבכירה בכדורגל. העונה החלה ב-31 באוגוסט 1991 והסתיימה ב-7 ביוני 1992. הליגה כללה 20 קבוצות. שתי הקבוצות האחרונות ירדו לליגת המשנה בסוף העונה. הקבוצות שזכו במקומות 17-18 השתתפו במשחקי המבחן עם קבוצות מליגת המשנה. מליגת המשנה עלו דפורטיבו לה קורוניה ואלבסטה. ברצלונה זכתה בתואר וזאת בפעם ה-12 בתולדות המועדון. היא זכתה גם בהסופר קאפ הספרדי תוך ניצחון על אתלטיקו מדריד בסיכום מפגש כפול - 2:1, 3:1. ריאל ואיאדוליד ומיורקה ירדו לליגת המשנה בסוף העונה. קדיס ודפורטיבו לה קורוניה השתתפו במשחקי המבחן. כתוצאה מהם שרדו והמשיכו לשחק בליגה הבכירה. "פרס פיצ'צ'י" למלך השערים של העונה הוענק: מנולו (ספרד ספרד), אתלטיקו מדריד, שכבש 27 שערים ב-36 משחקים. "פרס זאמורה" לשוער הטוב ביותר הוענק: פרנסיסקו בויו (ספרד ספרד), ריאל מדריד, שספג 27 שערים ב-36 משחקים. פרס דון בלון הוענק על ידי העיתון דון בלון: הספרדי המצטיין: אגוסטין אלדואיין (ספרד ספרד) הזר המצטיין: מיכאל לאודרופ (דנמרק דנמרק) מאמן העונה: יוהאן קרויף (הולנד הולנד) נתונים מפורטים מאתר rsssf נתונים מפורטים מאתר bdfutbol